OzLabs/hebrew-wiki-articles huggingface dataset:
דה דיון בוטון תלת-אופן

"דה דיון בוטון תלת-אופן", שנת 1900
"דה דיון בוטון תלת-אופן" שנת 1898
ז'ורז' בוטון נוהג [[אב טיפוס של "דה דיון בוטון תלת-אופן", שנת 1894]]
דה דיון בוטון תלת-אופן (בצרפתית: De Dion-Bouton tricycle) היה כלי תחבורה בתצורת תלת-אופן ממונע שנבנה בצרפת על ידי "De Dion-Bouton" בין השנים 1897 – 1905.

==היסטוריה==
ז'ול-אלברט דה דיון , המהנדס של ז'ורז' בוטון (Georges Bouton) וגיסו צ'ארלס-ארמנד טרפרדו (Charles-Armand Trépardoux), ייסדו בית מלאכה בשנת 1882 ליד פריז. הפרויקט הראשון היה ייצור דודי קיטור, ואז תלת אופן מוצלח למדי באמצעות קיטור משנת 1887, שהיה אמור להגיע למהירות של 65 קמ"ש. טרפרדו, שרצה להמשיך בפיתוח נוסף של מנועי קיטור, התפטר מהחברה בשנת 1893.

דה דיון ובוטון בחרו בפיתוח מנועי בנזין לאחר שצפו ב"מנועי דיימלר" שפותחו על ידי גוטליב דיימלר בתערוכת פריז האוניברסלית בשנת 1889.

אב הטיפוס "דה דיון בוטון תלת-אופן" יוצר בשנת 1894.

תלת אופן דה דיון-בוטון היה המוצלח ביותר בעולם הרכב באירופה מ-1897 עד 1901. עם כ 15,000 עותקים שנמכרו. התלת אופן דה דיון בוטון הבקיע את פריצת הדרך הראשונה להפצת כלי רכב. במיוחד מנוע דה-דיון-בוטון המהיר קבע סטנדרטים חדשים עבור מנועי כלי רכב, והוא נחשב כמבשר של כל מנועי האופנועים.

==ממאפייני "דה דיון בוטון תלת-אופן"==
* מנועים: מנוע 1 צילינדרים, ארבע פעימות: 138 סמ"ק, 211 סמ"ק, 275 סמ"ק, 955 סמ"ק, מקורר אוויר עם קרבורטור יחיד
* ראש הצילינדר היה נשלף ובורג עם ארבעה ברגים על ארגז הארכובה. משקל מנוע הברזל יצוק הקיים כולל כל יחידות העזר הסתכם בפחות מ-20 ק"ג.
* מיקום מנוע: מנוע אחורי.
* סוג מערכת הצתה: מצת וסליל הצתה חשמלי. הסוללה היבשה להצתה נמצאת מתחת לצינור המסגרת העליון (במקרה של תלת אופן מוטורי), ניתן לכוונן את תזמון ההצתה בעזרת מנוף קטן. שסתומי הצד הונעו באמצעות גל זיזים מונע הילוכים, עם הפעלת שסתום הרצה אוטומטית.
* תיבת הילוכים ישירה, כונן שרשרת, ההנעה הושגה באמצעות זוג הילוכים מהמנוע ישירות לסרן האחורי.
* סוג מסגרת: מתוצרת דאקוויל .
* בלמים: קדמי: בלם מסוג Clasp, (בלמים שהורכבו ברכבות - Clasp brake), אחורי: בלם רצועה ("Band brake" ).
* צמיגים פנאומטיים של מישלן
* מחיר הרכישה הגבוה יחסית הסתכם ב-1,000 עד 1,500 גולדמרק.
* ב-13 באפריל 1902 קבע הרוכב הצרפתי ז'ורז' אוסמונט (Georges Osmont) שיא מהירות של 109.1 קמ"ש בניס עם תלת אופן מוטורי דה-דיון-בוטון.

==בעלי רישיון ייצור והעתקות של דגמי "דה דיון בוטון תלת-אופן"==
לאחר תחילת ייצור הסדרה של המנוע בשנת 1895, ועם ייצור התלת אופן המנועי בשנת 1897, יצרנים רבים בנו מנועים או תלת אופן שלם או ברישיון או שהועתקו בשינויים קלים:
* בלגיה: אנטואן (קלקום) , מינרווה.
* גרמניה: אדלר , בקמן, Cudell , אקספרס (עם מנועי אסטר), ופפניר , אופל, Stoewer .
* אנגליה: אקסלסיור, הומבר לימיטד , MMC.
* צרפת: אסטר , הנריוד , פיג'ו, ורנר מוטורס (דגם 1901).
* שווייץ: Motosacoche , יצרן האופנועים והמכוניות Zédel .
* ארצות הברית: תומאס אוטו-בי , אוריינט (עם מנועי אסטר).

==ראו גם==
* תלת-אופן

==קישורים חיצוניים==

* 

==הערות שוליים==

קטגוריה:כלי רכב תלת-אופן
קטגוריה:כלי רכב שהושקו ב-1897
קטגוריה:כלי רכב צרפתיים
קטגוריה:כלי רכב מנוע אחורי
Con la miel en los labios

"Con la Miel en los Labios" (באנגלית: with the desire; בעברית: עם הרצון) הוא סינגל שהוקלט על ידי הזמרת-יוצרת הספרדייה איתנה.<ref name=":0"></ref> השיר יצא לאור ב-31 במאי 2019, על ידי חברת התקליטים יוניברסל מיוזיק גרופ, כסינגל מתוך האלבום, Spoiler.<ref name=":0" />

השיר הגיע למקום השישי במצעד השירים שבספרד.<ref></ref>

== רקע וכתיבה ==
השיר נכתב על ידי איתנה, דניאל אורזה קרספו, דייוויד סנטיסטבן וקאי אטקסניז והופק על ידי סנטיאגו דלוצ'ינגלס.<ref></ref> איגוד תעשיית ההקלטות הספרדי העניק לשיר את תואר הפלטינה הלטינית, על מכירות של למעלה מ-40,000 עותקים במדינה.<ref name=":2"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-36 מיליון השמעות.<ref name=":0" />

== וידאו קליפ ==
הווידאו קליפ הרשמי של השיר הועלה לערוץ היוטיוב של איתנה ב-31 במאי 2019, בשידור חי.<ref name=":1"></ref> הקליפ צבר למעלה מ-19 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ספרד (PROMUSICAE)<ref name=":2" />
|פלטינה
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
אמיל אאודרו

אמיל אאודרו מוליאדי (באינדונזית: Emilio Audero Mulyadi; נולד ב-18 בינואר 1997) הוא כדורגלן אינדונזי-איטלקי המשחק בעמדת השוער בקומו.

==קריירת מועדונים==

אאודרו נולד באינדונזיה ובגיל 11 הצטרף למחלקת הנוער של יובנטוס האיטלקית. עם קבוצת הפרימוורה (עד גיל 19), הוא הגיע עד לשלב הגמר של אליפות הפרימוורה, שבו הפסיד לרומא בפנדלים 6–7 לאחר שוויון אחת בתום הזמן החוקי.

הוא זומן לראשונה לקבוצה הבוגרת של יובנטוס על ידי המאמן באותה התקופה, מסימיליאנו אלגרי, ב-30 בנובמבר 2014, אך נותר על הספסל במסגרת ניצחון הבית 1–2 על טורינו בדרבי של טורינו. הוא זומן לסגל הקבוצה הבוגרת חמש פעמים נוספות במהלך אותה עונת 15–2014. עונה לאחר מכן, הוא נקרא לסגל הקבוצה 18 פעמים, אך גם הפעם לא ערך שום הופעה במדי יובנטוס.

לאחר עזיבתו של השוער רוביניו בשנת 2016, אאודרו הפך לבחירה השלישית בעמדת השוער, כשמי שהקדימו אותו היו ג'אנלואיג'י בופון ונטו. לבסוף, הוא רשם את הופעת הבכורה שלו בשער של יובנטוס ב-27 במאי 2017 במסגרת מחזור הסיום של עונת 17–2016 בניצחון החוץ 1–2 על בולוניה. לעומת זאת, הופעה זו הייתה ההופעה היחידה שלו בקבוצה.

ב-8 ביולי 2017, אאודרו הצטרף בהשאלה לקבוצת הסרייה ב', ונציה. ב-17 ביולי 2018, הוא הושאל פעם נוספת, הפעם לקבוצת הסרייה א', סמפדוריה עד ל-30 ביוני 2019 בעסקה אשר כללה אפשרות רכישה. ב-26 בפברואר 2019, סמפדוריה ניצלה את אפשרות הרכישה והחתימה אותו בשורותיה תמורת כעשרים מיליון אירו.

ב-10 באוגוסט 2023 הושאל אאודרו לאינטר מילאנו לעונה אחת.

ב-30 ביולי 2024 חתם אאודרו בקומו לארבע שנים.

==קריירה בינלאומית==

מאחר שהוא נולד באינדונזיה, הוא רשאי לייצג את הנבחרות הבוגרות של איטליה ואינדונזיה.

==תארים==
===קבוצתיים===
;יובנטוס
* סרייה א' (1): 2016/17
* הגביע האיטלקי (1): 2016/17

; אינטר מילאנו

* אליפות: 2023/2024

===בינלאומיים===
;איטליה
* אליפות אירופה בכדורגל עד גיל 17
** סגנות (1): 2013

==קישורים חיצוניים==

==הערות שוליים==

קטגוריה:כדורגלנים איטלקים
קטגוריה:כדורגלנים אינדונזים
קטגוריה:שוערי כדורגל איטלקים
קטגוריה:שוערי כדורגל אינדונזים
קטגוריה:כדורגלני ונציה
קטגוריה:כדורגלני יובנטוס
קטגוריה:כדורגלני סמפדוריה
קטגוריה:כדורגלני אינטר מילאנו
קטגוריה:כדורגלני קומו
קטגוריה:איטלקים שנולדו ב-1997
דניל גלבוב

דניל אלכסנדרוביץ' גלבוב (ברוסית: Данил Александрович Глебов; נולד ב-3 בנובמבר 1999) הוא כדורגלן רוסי המשחק בעמדת הקשר ברוסטוב.

==קריירת מועדונים==

לאחר שעבר במחלקות הנוער של טום טומסק ולוקומוטיב מוסקבה, הוא חתם במועדון הכדורגל אנז'י מחצ'קלה. ב-19 בנובמבר 2017, הוא רשם את הופעת הבכורה שלו בליגת הכדורגל המקצוענית של רוסיה במדי קבוצת המילואים של המועדון במשחק מול ארמאוויר. ב-20 במאי 2018, הוא רשם את הבכורה שלו בקבוצה הבוגרת של המועדון מול יניסיי, כאשר נכנס כמחליף בדקה ה-70 במסגרת משחק הגומלין של פלייאוף הירידה מליגת העל הרוסית.

ב-13 בינואר 2019, הוא חתם על חוזה ברוסטוב.

==קישורים חיצוניים==

==הערות שוליים==

קטגוריה:כדורגלנים רוסים
קטגוריה:קשרי כדורגל רוסים
קטגוריה:טומסק: כדורגלנים
קטגוריה:כדורגלני אנז'י מחצ'קלה
קטגוריה:כדורגלני רוסטוב
קטגוריה:כדורגלני נבחרת רוסיה
קטגוריה:רוסים שנולדו ב-1999
מקס היידגר

מקסימיליאן "מקס" היידגר (באנגלית: Maximilian "Max" Heidegger; 5 ביוני 1997) הוא כדורסלן יהודי-אמריקאי, בגובה 1.91, המשחק בעמדת הרכז ברייר ונציה מליגת העל האיטלקית והיורוקאפ

==ביוגרפיה==
נולד בלוס אנג'לס להורים שהיגרו מגרמניה. אמו, איימי, היא יהודייה ואביו קלאוס הוא גולש סקי אלפיני בעברו, שייצג את אוסטריה.

היידגר שיחק ארבע שנים בנבחרת הכדורסל של אוניברסיטת קליפורניה בסנטה ברברה, המשחקת בליגת המכללות הבכירה. היידגר נבחר פעמיים לחמישיית העונה של ליגת ה"ביג וסט". את עונתו האחרונה סיים עם ממוצעים של 16.0 נקודות, 3.2 אסיסטים ו-2.4 ריבאונדים למשחק. בשנים ששיחק במכללה, סבל היידגר מבעיות גב שגרמו לו לפרוש מכדורסל למשך קרוב לשנה.

ב-22 בספטמבר 2020 חתם היידגר במכבי תל אביב לשלוש עונות. ב-5 בדצמבר הושאל לבני הרצליה.

ב-9 בדצמבר 2020 הוצע למקס להתאזרח ולשחק בנבחרת אוסטריה, אך הוא סירב.

בשנת 2021 בליגת הקיץ של ה-NBA שיחק היידגר עבור האטלנטה הוקס.

בפברואר 2022 זומן לנבחרת ישראל ושיחק בשורותיה נגד נבחרת גרמניה.

ב-21 ביולי 2022, לאחר עונת השאלה לאולדנבורג מליגת העל הגרמנית, שוחרר היידגר ממכבי תל אביב.

ב-2022 חתם במרקזפנדי מליגת העל הטורקית בשרותיה העמיד ממוצעים של 19.5 נק', 6.3 אסיסטים ו-2.9 ריבאונדים ב-15 משחקים.

בינואר 2023 חתם בסאסקי בסקוניה ליגת העל הספרדית בשורתיה העמיד 9 נק' ו-3.6 אסיסטים ב-16 משחקים.

בספטמבר 2023 חתם על חוזה ל-10 ימים בשיקגו בולס מליגת הNBA, במדי הבולס שותף במשחק אחד בשלב קדם העונה ולאחר מכן עבר לשחק במדי קבוצת הפיתוח של המועדון הוינדי סיטי בולס, במדייה שותף ב-10 משחקים והעמיד 12.9 נק' לצד 3.6 אסיסטים בממוצע.

בינואר 2024 חתם בקבוצת רייר ונציה מליגת העל האיטלקית.

==קישורים חיצוניים==

* [https://www.ucsbgauchos.com/sports/m-baskbl/2019-20/bios/heidegger_max_99eh פרופיל], באתר ucsb
* [http://maccabi.co.il/news.asp?id=7731 מכבי Playtika תל אביב החתימה את מקס היידגר], האתר הרשמי של מכבי תל אביב בכדורסל

==הערות שוליים==

קטגוריה:כדורסלנים ישראלים בליגת ה-NBA
קטגוריה:כדורסלנים אמריקאים
קטגוריה:כדורסלני סאסקי בסקוניה
קטגוריה:כדורסלני שיקגו בולס
קטגוריה:קליפורניה: כדורסלנים
קטגוריה:בוגרי אוניברסיטת קליפורניה בסנטה ברברה
קטגוריה:כדורסלני אוניברסיטאות ומכללות בארצות הברית
קטגוריה:כדורסלני מכבי תל אביב
קטגוריה:כדורסלני בני הרצליה
קטגוריה:כדורסלנים ישראלים בליגת המכללות בארצות הברית
קטגוריה:אמריקאים שנולדו ב-1997
Nada sale mal

Nada Sale Mal (באנגלית: nothing goes wrong; בעברית: שום דבר לא משתבש) הוא סינגל שהוקלט על ידי הזמרת-יוצרת הספרדייה איתנה.<ref name=":3"></ref> השיר יצא לאור ב-17 במאי 2019, על ידי חברת התקליטים יוניברסל מיוזיק גרופ, כסינגל מתוך האלבום, Spoiler.<ref name=":3" />

השיר הגיע למקום הרביעי במצעד השירים שבספרד.<ref></ref>

== רקע וכתיבה ==
השיר נכתב על ידי איתנה, אנדי קליי, לואיס סלאזר ומיי אוסוריו והופק על ידי המפיק המוזיקלי סלאזר.<ref name=":3" /> איגוד תעשיית ההקלטות הספרדי העניק לשיר את תואר הזהב הלטיני, על מכירות של למעלה מ-20,000 עותקים במדינה.<ref></ref> השיר הוא מסוגת הפופ וסוגת הטראפ.<ref name=":3" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-27 מיליון השמעות.<ref name=":0"></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של איתנה ב-17 במאי 2019, בשידור חי.<ref name=":1"></ref> הקליפ צבר למעלה מ-30 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ספרד (PROMUSICAE)<ref name=":2"></ref>
|פלטינה
|20,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
Presiento

Presiento (בעברית: אני מרגיש\ה) הוא סינגל שהוקלט על ידי הזמרת-יוצרת הספרדייה איתנה, ביחד עם להקת הפופ הרוק הקולומביאנית מוראט.<ref name=":0"></ref> השיר יצא לאור ב-12 באפריל 2019, על ידי חברת התקליטים יוניברסל מיוזיק גרופ, כסינגל מתוך האלבום, .<ref name=":0" />

השיר הגיע למקום הראשון במצעד הרדיו של ספרד.<ref></ref>

== רקע וכתיבה ==
השיר נכתב על ידי איתנה, חואן פבלו איזאזה פינרוס, חואן פבלו וילמיל, מרטין ורגס מוראלס וסיימון ורגס והופק על ידי חואן פבלו איזאזה.<ref></ref> איגוד תעשיית ההקלטות הספרדי העניק לשיר את תואר הפלטינה הלטינית, על מכירות של למעלה מ-40,000 עותקים במדינה.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-129 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של איתנה ב-11 באפריל, בשידור חי.<ref name=":1"></ref> הקליפ צבר למעלה מ-77 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ספרד (PROMUSICAE)<ref name=":2"></ref>
|פלטינה
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
ד.מ. תומאס

דונלד מייקל תומאס (באנגלית: Donald Michael Thomas; 27 בינואר 1935 – 26 במרץ 2023) שהיה מוכר כד"מ תומאס (D.M. Thomas) היה סופר, משורר, מתרגם ומחזאי בריטי.

==קורות חייו ופועלו==
נולד בעיירה קַרנקי שבמחוז קורנוול, אנגליה, צאצא לכורי בדיל. בנעוריו היגרה משפחתו לאוסטרליה, אך הוא חזר לאנגליה לשירות החובה בצבא. תומאס למד ספרות אנגלית באוניברסיטת אוקספורד, לימד במכללת הֶרֶפֿוֹרד לחינוך וכיהן בה כראש המחלקה לספרות עד לסגירת המכללה ב-1978. במרוצת השנים פִרסם דברי שירה וסיפורת פרי עטו. תומאס התפרסם מאוד בספרו מ-1981, "המלון הלבן" , שלִבּוֹ בטבח באבי יאר. מלבד שירה וסיפורת חיבר גם ספרי עיון, בהם ביוגרפיה של אלכסנדר סולז'ניצין. יצירותיו תורגמו לשפות רבות, בהן עברית.

בשירותו הצבאי בשנות ה-50, בשיאה של המלחמה הקרה, למד רוסית. ידיעת השפה ועניינו בתרבות ובספרות הרוסית באו לביטוי בשורת תרגומים שיצר בשנות ה-80 משירת אלכסנדר פושקין, אנה אחמטובה ויבגני יבטושנקו.

תומאס התגורר מאז 1987 בטרורו שבמחוז קורנוול. ספרו האחרון, "איש הקורונה: יומן בדיוני מחורז בשנת המגפה" (Corona Man: A Fictional Verse Journal in the Plague Year), ראה אור בחודש יולי 2020.

מספריו שתורגמו לעברית: המלון הלבן (בתרגום מאיר ויזלטיר, הוצאת זמורה-ביתן, 1983),
החלילנית (בתרגום דבורה נגבי-מנשהוף, זמורה-ביתן, 1990),
אררט (בתרגום דבורה נגבי-מנשהוף, זמורה-ביתן, 1992),
סנונית (בתרגום חיים תדמון, זמורה-ביתן, 1993),
תמונות בתערוכה (בתרגום צילה אלעזר, ספרית מעריב, 1993).

==קישורים חיצוניים==
* 

* 
* 
* 
* [https://www.yadvashem.org/he/education/educational-materials/books/white-hotel.html על "המלון הלבן"], באתר יד ושם
* 

קטגוריה:סופרים בריטים
קטגוריה:משוררים בריטים
קטגוריה:מתרגמים מרוסית
קטגוריה:אנגלים שנולדו ב-1935
קטגוריה:אנגלים שנפטרו ב-2023
Vas a quedarte

Vas a Quedarte (באנגלית: You will stay, ובעברית: אתה תישאר) הוא סינגל שהוקלט על ידי הזמרת-יוצרת הספרדייה איתנה.<ref name=":0"></ref><ref name=":2"></ref> השיר יצא לאור ב-9 בדצמבר 2018, על ידי חברת התקליטים יוניברסל מיוזיק גרופ, כסינגל מתוך המיני-אלבום, Tráiler.<ref name=":0" /><ref name=":2" />

השיר הגיע למקום הראשון במצעד השירים שבספרד.<ref></ref>

== רקע וכתיבה ==
השיר נכתב על ידי איתנה, חואן פבלו וילמיל וחואן פבלו איזאזה והופק על ידי איזאזה.<ref></ref> איגוד תעשיית ההקלטות הספרדי העניק לשיר את תואר הפלטינה הלטינית הכפולה, על מכירות של למעלה מ-80,000 עותקים במדינה.<ref name=":3"></ref> השיר הוא מסוגת הפופ בדומה לשאר שירי המיני-אלבום.<ref name=":0" /><ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-85 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של איתנה ב-14 בדצמבר 2018, בשידור חי.<ref name=":1"></ref> הקליפ צבר למעלה מ-74 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ספרד (PROMUSICAE)<ref name=":3" />
|פלטינה 2×
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
קטגוריה:סינגלים שהגיעו למקום הראשון בספרד
קטגוריה:סינגלים בהוצאת יוניברסל מיוזיק גרופ
Teléfono

Teléfono (בעברית: "טֵלֵפוֹן") הוא סינגל שהוקלט על ידי הזמרת-יוצרת הספרדייה איתנה.<ref name=":4"></ref> השיר יצא לאור ב-27 ביולי 2018, על ידי חברת התקליטים יוניברסל מיוזיק גרופ, כסינגל מתוך המיני-אלבום, Tráiler.<ref name=":4" /> בהמשך, יצא רמיקס רשמי בו התארחה הזמרת ללה פונס.<ref name=":0"></ref><ref></ref>

השיר הגיע למקום הראשון במצעד השירים שבספרד.<ref></ref>

== רקע וכתיבה ==
השיר נכתב על ידי איתנה, אנדרס טורס ומאוריסיו רנגיפו והופק על ידי אנדרס טורס ומאוריסיו רנגיפו.<ref name="TELÉFONO"></ref> איגוד תעשיית ההקלטות הספרדי העניק לשיר את תואר הפלטינה הלטינית המרובעת, על מכירות של למעלה מ-160,000 עותקים במדינה.<ref name=":2" /> השיר הוא מסוגת הפופ בדומה לשאר שירי המיני-אלבום.<ref name=":4" /><ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-99 מיליון השמעות.<ref name="TELÉFONO"/>

== הצלחה ==
השיר הפך לאחד מהשירים הנמכרים ביותר בכל הזמנים, כאשר נמכר בלמעלה מ-160,000 עותקים במדינה, באישור של איגוד תעשיית ההקלטות הספרדי, דבר אשר הכניס אותו לרשימת השירים הנמכרים ביותר בכל הזמנים בספרד.<ref name=":2"/> שירה השני של איתנה ברשימה הוא "Lo Malo", שיצא עם אנה גרה.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של איתנה ב-26 ביולי 2018, בשידור חי.<ref name=":1"></ref> הקליפ צבר למעלה מ-85 מיליון צפיות.<ref name=":1" />

== מיקומי שיא ==
=== גרסה רגילה ===

=== רמיקס ===

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה <small>(לטיני)</small>
|60,000<small></small>
|-
!אקוודור (IFPI Ecuador)<ref></ref>
|זהב
|3,000
|-
!ספרד (PROMUSICAE)<ref name=":2"></ref>
|פלטינה 4×
|160,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
קטגוריה:שירים על טלפונים
קטגוריה:סינגלים שהגיעו למקום הראשון בספרד
קטגוריה:סינגלים בהוצאת יוניברסל מיוזיק גרופ
Title (מיני-אלבום)

Title (בעברית: כותרת; מוכר כ-Title EP) הוא המיני-אלבום הראשון של הזמרת-יוצרת האמריקאית מייגן טריינור. המיני-אלבום יצא לאור ב-9 בספטמבר 2014, על ידי חברת התקליטים אפיק רקורדס.<ref name=":0"></ref> המיני-אלבום הופק על ידי קווין קיידיש ונכתב על ידי קיידיש וטריינור עצמה.<ref name=":0" />

== רקע ==
מבחינה מוזיקלית המיני-אלבום מושפע ממוזיקת דו-וופ משנות ה-50 בשילוב של מוזיקת R&B מודרנית ופופ מלודי. מבחינה לירית האלבום עוסק בדברים הקשורים לנשיות ומעמד האישה במאה ה-21. מתוך האלבום יצא השיר "All About That Bass" כסינגל מתוך האלבום ב-30 ביוני 2014.

מאוחר יותר, גם יצא השיר "Dear Future Husband" ב-17 במרץ 2015, לאחר שיצא כסינגל מתוך אלבום הבכורה שלה.

== ביקורת והצלחה ==
המיני-אלבום זכה לביקורות מעורבות. מצד אחד הרבה מבקרים שיבחו את הפקת האלבום והיכולות הווקאליות של הזמרת אך מצד שני היו גם הרבה מבקרים שמתחו ביקורת על מילות השירים באלבום, בעיקר סביב שיר הנושא והשיר "All About That Bass" שמבקרים כינו את מילות שירים אלו כמילים "אנטי-פמניסטים".

המיני-אלבום הגיע למקום ה-15 בארצות הברית ונמכר בלמעלה מ-21 אלף עותקים בשבוע הראשון ליציאתו. בקנדה הוא הגיע למקום ה-17 ובנוסף גם דורג בדנמרק, במקום ה-35. על מנת לקדם את המיני-אלבום, הופיעה טריינור בהופעות פומביות והופעות חיות בטלוויזיה.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:מיני-אלבומי בכורה מ-2014
קטגוריה:אלבומי מייגן טריינור
קטגוריה:מיני-אלבומים באנגלית
קטגוריה:מיני-אלבומי חברת אפיק רקורדס
Just for the Record...

(בעברית: רק בשביל הפרוטוקול) הוא מארז תקליטים של הזמרת ברברה סטרייסנד, אשר יצא על ידי קולומביה רקורדס ב-24 בספטמבר 1991. את האלבום הפיקו בפועל הזמרת עצמה ומנהלה האישי באותה תקופה. המארז כולל ארבעה דיסקים שכוללים שירים, גרסאות כיסוי, הופעות חיות והקלטות נדירות של הזמרת מתקופות שונות לאורך הקריירה שלה (דיסק 1 - 1955-1963, דיסק 2 - 1963-1970, דיסק 3 - שנות השבעים ודיסק 4 - שנות השמונים).<ref></ref>

== ביקורת והצלחה ==
האלבום זכה לביקורות חיוביות ממבקרי המוזיקה ואף גם זכה להצלחה מסחרית כאשר בארצות הברית נכון לשנת 1994 היה למארז התקליטים השני הכי מצליח בתולדות המדינה.<ref></ref> נכון להיום מכירותיו עומדות על מיליון עותקים במדינה מה שמזכה אותו למעמד פלטינה. מחוץ לארצות הברית האלבום זכה להצלחה פחותה כאשר דורג בהולנד בלבד שם הגיע למקום ה-72 בלבד.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומי חברת קולומביה רקורדס
Narin Yarim

"Narin Yarim" (באנגלית: "My Tender Love"; ובעברית: "אָהַבְתִּי הָרַכָּה") הוא שיר שהוקלט על ידי הזמרת-יוצרת הטורקייה באנו פרלאק.<ref name=":0"></ref> הרמיקס שלו יצא לאור ב-10 בנובמבר 2016, בהוצאת חברת התקליטים ארפג'ו רקורדס כסינגל שלא מתוך אלבום.<ref name=":0" /> הגרסה המצליחה שלו נקראה "".<ref name=":1"></ref>

השיר לא הצליח להיכנס לטורקיה טופ 20, אך עם זאת זכה להצלחה רבה ביוטיוב.<ref name=":1" />

== רקע וכתיבה ==
השיר נכתב והולחן על ידי אשקין טונה ופייאס קורוש, הופק על ידי קאן גוקמן ונוהל על ידי ארקן נאס.<ref name=":1" /> בשנת 2016, החליטה פרלאק לנסות את מזלה בעולם המוזיקה, תוך שהוציאה את "Narin Yarim" הזה כסינגל הבכורה שלה. הצלחתו חסרת התקדים באותם הזמנים, הובילה אותה להמשיך בקריירת השירה שלה.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.<ref name=":0" />

== וידאו קליפ ==
הווידאו קליפ הנלווה של "Narin Yarim" הועלה לערוץ היוטיוב של netd müzik ב-10 בנובמבר 2016, ביום יציאתו של השיר כסינגל.<ref name=":1" /> בתחילתו, ניתן לראות את פרלאק מצטלמת ברכב שלה כשהיא אוחזת באייפון ובהמשך ניתן לראותה כשהיא בסצנה שונה לגמרי, כששני אסירים עומדים מצדדיה והיא לבושה בבגדים שחורים.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-220 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|10 בנובמבר 2016
|הזרמת מוזיקה • הורדה דיגיטלית
|ארפג'ו
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלי בכורה מ-2016
קטגוריה:שירים בטורקית
קטגוריה:שירי אהבה
קטגוריה:שירים על כאב לב
גן ג'וניין

גן ג'וניין הוא אתר בהאי השוכן בעיר נהריה, ישראל. הגן נמצא בין הרחובות לוטוס ולוטם, צפונית לחטיבת הביניים נופר ומשתרע על שטח של 5 דונם.

== היסטוריה ==
על פי הערכתו של ההיסטוריון עלי בר-און, במקום הוקמה חווה חקלאית בשנת 1880 לערך. בעל החווה היה חקלאי ערבי בשם ג'וניין. בסביבות שנת 1890 נקנתה החווה החקלאית בידי בהאים. בהאא אללה, מנהיג הדת הבהאית, ביקר במקום פעמים רבות. אדוארד גרנוויל בראון ביקר במקום במסגרת עבודתו כהיסטוריון וחוקר הדת הבהאית. על פי כתביו, בשנת 1890 טייל בהאא אללה מסביב לגן, כאשר הוא רכוב על חמור. במרץ אותה שנה הגיעו למקום מאמינים רבים במטרה לחגוג את ראש השנה הבהאי, הנורוז, יחד עם מנהיגם. המרכז הבהאי בישראל רכש את השטח ואחראי על שימור האתר.
== ארכיקטורה ==
הגן מוקף בחומה עשוית אבן. בחלקו הדרומי של הגן נמצא מבנה לבן המהווה שחזור של החווה החקלאית שפעלה באתר. החדר המרכזי בבניין מרוצף באבנים בסגנון בנייה ישן. במרכז החדר עומדת מזרקה. חלק מהחדרים האחרים בבניין מיועדים לאירוח וחלק אחר מהחדרים - לתצוגה.

==לקריאה נוספת==
* שאול מ. שאשא (עורך), לטייל בנהריה - מדריך למבקר בעיר (עמ' 25–26), ביחד, 2012

קטגוריה:הבהאים בישראל
קטגוריה:נהריה: מבנים
קטגוריה:ישראל: גנים ופארקים עירוניים
קטגוריה:נהריה: גאוגרפיה
דייוויד מקאג

דייוויד פלמר מקאג (באנגלית: David Palmer McCagg; נולד ב-13 במרץ 1958) הוא שחיין עבר יהודי-אמריקאי. אלוף עולם (ברלין 1978) במשחה ל-100 מטר חופשי ובמשחי שליחים 4x100 מטר חופשי ומעורב ושיאן עולם במשחה שליחים 4x100 מטר חופשי.

==קורות חיים==
מקאג נולד וגדל בפורט מאיירס ביץ', פלורידה, בן לאמא יהודייה. הוא התאמן בקבוצת השחייה של אוניברסיטת אוברן.

===1976===
במבחנים האולימפיים לאולימפיאדת מונטריאול (1976) סיים מקאג במקום שמיני במשחה ל-100 מטר חופשי ולא נכלל במשלחת האמריקאית במשחקים אלה.

===1978===
====אלוף ושיאן עולם====
באליפות העולם שנערכה בברלין, גרמניה המערבית בשנת 1978 זכה מקאג ב-3 מדליות זהב, במשחה ל-100 מטר חופשי בשיא אליפות חדש של 50.24 שניות, לפני האלוף האולימפי בן ארצו ג'ים מונטגומרי (50.73 שניות) וקלאוס סטיינבאך ממערב גרמניה (50.79 שניות), במשחה שליחים 4x100 מטר ביחד עם ג'ק בבשוף, ראודי גיינס וג'ים מונטגומרי בשיא עולם חדש של 3:19.74 דקות, לפני גרמניה המערבית (3:26.65 דקות) ושוודיה (3:26.95 דקות) כשחיין רביעי הוא קבע ב"זינוק שליחים" את התוצאה המהירה באליפות של 49.26 שניות, התוצאה המהירה בעולם באותה העת ובמשחה שליחים 4x100 מטר מעורב ביחד עם בוב ג'קסון, ניק נביד וג'ו בוטם בשיא אליפות חדש של 3:44.63 דקות, לפני גרמניה המערבית (3:48.58 דקות) ובריטניה (3:49.06 דקות).

===1979===
במסגרת תחרויות השחייה של כינוס הפועל ה-11שנערכו בישראל בתחילת מאי 1979 זכה מקאג במדליית זהב במשחה ל-100 מטר חופשי בתוצאה של 52.02 שניות, לפני ראודי גיינס (52.25 שניות) ודייוייד לארסון (52.72 שניות), שלושתם מארצות הברית.

ב שנערכו בסן חואן, פוארטו ריקו בתחילת יולי אותה שנה הוא זכה ב-3 מדליות זהב, במשחה ל-100 מטר חופשי בתוצאה של 50.77 שניות, במשחה שליחים 4x100 מטר חופשי ובמשחה שליחים 4x100 מטר מעורב.

===1982===
באליפות העולם שנערכה בגואיאקיל, אקוודור בשנת 1982 זכה מקאג במדליית זהב במשחה לשליחים 4x100 מטר חופשי ביחד עם כריס קבאנוף, רובין לימי וראודי גיינס בשיא עולם חדש של 3:19.26 דקות, לפני ברית המועצות (3:21.78 דקות) ושוודיה (3:22.15 דקות), כשחיין שלישי הוא קבע ב"זינוק שליחים" תוצאה של 49.89 שניות.

== חיים אישיים ==
מקאג מתגורר בפלורידה ומנהל חברה המפתחת ציוד לשחיינים.

== ראו גם ==

== קישורים חיצוניים ==

* 
* 

==הערות שוליים==

קטגוריה:שחייני חופשי
קטגוריה:שחיינים יהודים אמריקאים
קטגוריה:אלופי עולם בשחייה
קטגוריה:שיאני עולם אמריקאים: שחייה
קטגוריה:שיאני עולם יהודים
קטגוריה:בוגרי אוניברסיטת אובורן
קטגוריה:אמריקאים שנולדו ב-1958
בית ספר ויצמן (נהריה)

בית ספר ויצמן הוא בית ספר יסודי, בית הספר הראשון שהוקם בנהריה.

== היסטוריה ==
בית הספר הוקם בשנת 1936 כצריף עץ. בית הספר שימש כבית הספר הראשון בעיר נהריה ולמדו בו ילדים מגילאי 7 עד 17 והם למדו בו חמישה ימים בשבוע (בימים שישי ושבת שימש המבנה כבית כנסת). בבית הספר למדו התלמידים קריאה, כתיבה מתמטיקה וגרמנית. בשנת 1937 מונה שלמה רילף למנהל זמני של בית הספר. עם כניסתו לתפקיד, הוכנסו לתוכנית הלימודים גם תכנים מעשירים והשכלה כללית. בשנת 1939 עבר בית הספר למבנה בעל שני חדרים. כאשר התמנה ד"ר קלר למנהל הקבוע של בית הספר, היו בבית הספר כבר 60 תלמידים. בשנת 1946 כבר למדה בכל חדר כיתה אחת. כשהחלו לבנות בתי ספר נוספים בעיר, רצה קלר לתת שם לבית הספר. לשם כך, הוא פנה לנשיא מדינת ישראל דאז, חיים ויצמן וקיבל את הסכמתו לקרוא לבית הספר על שמו.
בשנות 60' בנו בניין חדש בשטח של בית ספר ויצמן,
הבניין הוא בגובה של שלוש קומות.
הכיתות בבניין הן כיתות ב-ד. כיום סוף שנת 21/22 יש בקירוב כ-700 תלמידים 25 כיתות ובממוצע יש בכיתה 28 תלמיד.

==לקריאה נוספת==
* שאול מ. שאשא (עורך), לטייל בנהריה - מדריך למבקר בעיר (עמ' 39), ביחד, 2012

==קישורים חיצוניים==
* 
* [https://sites.google.com/site/toldotnahariya1/forty/school בית הספר הראשון], נהריה בראשיתה
קטגוריה:נהריה: מבנים
קטגוריה:בתי ספר יסודיים בישראל
קטגוריה:הנצחת חיים ויצמן
Fetty Wap

Fetty Wap הוא אלבום הבכורה של הראפר האמריקאי פטי ואפ. האלבום יצא לאור ב-25 בספטמבר 2015 על ידי חברת התקליטים RGF Productions, והופץ על ידי 300 אנטרטיינמנט.<ref></ref>

האלבום הגיע לפסגת מצעד האלבומים האמריקאי בילבורד 200 בשבוע הראשון להוצאתו, לאחר שמכר כ-129 אלף יחידות שקולות לאלבום בשבוע זה.<ref></ref> בשבוע לאחר מכן ירד למקום הרביעי במצעד, לאחר שנמכר בכ-64 אלף יחידות שקולות לאלבום.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומים שהגיעו למקום הראשון במצעד הבילבורד 200
אופיר קריב

אופיר קריב (נולד ב-1967) הוא דיפלומט ישראלי. בין היתר כיהן כשגריר ישראל באירלנד החל מאוקטובר 2018 עד 2021.

== ביוגרפיה ==
קריב נולד בעיר חיפה. הוא קיבל תואר ראשון ביחסים בינלאומיים מהאוניברסיטה העברית ותואר שני במנהל עסקים מאוניברסיטת חיפה.

=== קריירה דיפלומטית ===
קריב החל את דרכו במשרד החוץ בשנת 1994. הוא היה מנהל המחלקה לקונסוליות ישראליות בארצות הברית וכיהן בתפקידים גם באגף לדיפלומטיה ציבורית ובמחלקה לזכויות אדם והומניטריות במשרד החוץ. הוא היה גם סגן ראש המשלחת בשגרירויות ישראל בבולגריה, דנמרק ותאילנד. לפני שעבר לתפקידו באירלנד, היה מנהל מחלקת צפון אירופה במשרד החוץ הישראלי.

ב-16 באוקטובר 2018 הגיש קריב את כתב אמנתו לנשיא אירלנד, מייקל היגינס, לאחר שמונה לשגריר ישראל באירלנד.

ב-27 בינואר 2019 השתתף בטקס יום הזיכרון לשואה ולגבורה באירלנד, בו נשיא אירלנד היגינס היה הנואם המרכזי.

ב-2021 סיים את כהונתו.

== הערות שוליים ==

קטגוריה:דיפלומטים ישראלים
קטגוריה:בוגרי האוניברסיטה העברית בירושלים
קטגוריה:שגרירי ישראל באירלנד
קטגוריה:ישראלים שנולדו ב-1967
סונגסן גמפו, קיסר טיבט

סוֹנְגסֶן גָמְפוֹ (בטיבטית: སྲོང་བཙན་སྒམ་པོ, במנדרינית: 松贊干布; 557–649) היה מייסדה והקיסר הראשון של האימפריה הטיבטית, שימש הראשון להביא את בשורת הבודהיזם לטיבט (מה שלעתיד יתפתח לתוך בודהיזם טיבטי) בעת רוב תושבי האזור האמינו לדת הבון, הקים את העיר להסה ושימש אחד מהאבות המייסדים לאומה הטיבטית.

== שנותיו הראשונות ==
סונגסן גמפו נולד כבנו ויורשו של , מלכה ה-32 במספר של ממלכת טיבט, ממלכה צנועה שישבה מסביב לאזור דרום-מזרחית ממרכז טיבט של היום. סונגסן גמפו השתייך ל, שושלת מיתולוגית ששלטה בטיבט. 

שנת עלייתו לכס, 618, היא השנה בה נוסדה האימפריה הטיבטית וסונגסן גמפו היה לקיסר הראשון שלה, כמו כן למלך הטיבטי ה-33 לשושלת יארלונג.

במסגרת נישואים פוליטיים נע סונגסן גמפו אל נפאל, שם פגש את דת הבודהיזם ואימץ אותה לעצמו. בשובו הביא מספר אוצרות ומתנות מצפון תת-היבשת ההודית ובהם תמונה של גאוטמה הבודהה אשר למענה בנה את ארמון פוטאלה<ref></ref> בעיר להסה והפך אותה למרכז שלטונו ואת הארמון מקום מושבו.

סונגסן גמפו ידוע כמלך הדהרמה הראשון (Dharma king), מתוך שלושה כאלה, שהציגו את הבוזהיזם בטיבט. בתקופת מלכותו הבודהיזם קיבל את האחיזה שלו בטיבט. עד שהבודהיזם בטיבט התערבב עם דת הבון ויצר את הבודהיזם טיבטי - הדת שעד היום שולטת בטיבט.

== אימפריה ==
עם ירושתו אל הכס הטיבטי החל סונגסן גמפו במדיניות התפשטות של טיבט לעבר כל שכניה. טאי-דזונג, קיסר סין ראה את איומו של סונגסן וצלח בהרגעתו של המלך הטיבטי בעזרת נישואים פוליטיים.

בינתיים כבש גמפו את רכס הרי ההימלאיה ואת כלל הרמה הטיבטית (במפה של היום התפרשה האימפריה על המחוז הטיבטי, צ'ינגהאי, נפאל וחבל קשמיר). היחידים שעצרו את גמפו היו המעצורים הטבעיים: מדבר טקלה מקאן, ההימאלאיה, הינדו-כוש, מדבר גובי ויער הגשם בחבל יונאן ומיאנמר.

=== מותו וירושה ===
סונגסן גמפו נפטר ככל הנראה בשנת 649 או 650.<ref></ref>

ישנה מחלוקת לגבי יורשו של סונגסן גמפו כקיסר טיבט, ייתכן שהיורש היה בנו היחיד, , וייתכן שהיורש היה נכדו, מאנגסונג מאנגטסן (בנו של גונגסונג גונגטסן). לא ידוע אם גונגסונג גונגטסן באמת שלט כקיסר, ולכן לרוב נהוג להחשיב את מאנגסונג מאנגטסן כיורש של סונגסן גמפו והקיסר השני של האימפריה הטיבטית.

== קישורים חיצוניים ==

* 

== ביאורים ==

== הערות שוליים ==

קטגוריה:טיבט: היסטוריה
רחלי קרוט

רחלי קרוט (נולדה ב-26 במאי 1980) היא עיתונאית קולינריה, בלוגרית, אשת דיגיטל ויזמית ישראלית. בעלת מדור שבועי קבוע במוסף זמנים+ של ידיעות אחרונות ומנהלת את בלוג האוכל "קרוטית", אתר המתכונים לילדים "צוציקים", אתר התוכן "SUPERGOOD" ואתר המלצות הקנייה "YOOO".

במקביל לפעילותה בנכסי הדיגיטל האישיים שהקימה, היא מנהלת את תחומי הפרסום והתוכן, לצד תחומי הסושיאל והקהילה, בחברות קולינריה מסחריות מהגדולות במשק.

==ביוגרפיה==
קרוט, הבכורה מבין שלושה אחים, נולדה בעיר בת-ים ובגיל 14 עברה להתגורר בראשון לציון, בה היא מתגוררת עד היום.
למדה בתיכון אורט מלטון בבת-ים, במגמת אמנות ועיצוב, שירתה בחיל האוויר ולמדה לתואר ראשון במזרחנות באוניברסיטת בר-אילן.

==קריירה==
קרוט החלה את דרכה המקצועית כשהחלה לעבוד בשנת 2008, ככתבת ולאחר מכן כעורכת ראשית של מדור האוכל באתר nana10. בשנת 2013 הקימה את מיזם האוכל FOODPAGE בשותפות עם אורי לנדא, אייל גרינברג ואבי בר. המיזם נמכר לאחר כשלוש שנים.
== קריירה ==
בשנת 2008 החלה את דרכה המקצועית ככתבת ולאחר מכן כעורכת ראשית של מדור האוכל באתר nana10.

בשנת 2013 הקימה את מיזם האוכל FOODPAGE בשותפות עם אורי לנדא, אייל גרינברג ואבי בר. מיזם שנמכר לאחר כ-3 שנים.

קרוט היא בעלת הבלוג הקולינריה "קרוטית", מהבלוגים הגדולים בישראל, אותו הקימה בינואר 2017. חודשיים לאחר מכן, הצטרפה לצוות ההקמה של מיזם הקולינריה "Foody" ושימשה כעורכת הראשית במשך שנתיים.

בשנת 2018 החלה לכתוב את מדור האוכל בזמנים+ של ידיעות אחרונות שם היא כותבת עד היום ובמקביל השתתפה בתוכנית הטלוויזיה "מתכון מנצח" ששודרה בערוץ 13.

בשנת 2018 הקימה אתר מתכונים לילדים בשם "צוציקים" ואתר תוכן וקולינריה בתחום ה-Wellness שנקרא "SUPERGOOD".

קרוט היא הבעלים של אתר "YOOO" המציע כתבות, המלצות ומדריכי קנייה, אותו הקימה ביחד עם שי גיסין בשנת 2019.

בשנת 2020 הוציאה את חוברת המתכונים "תוצרת בית", ביחד עם ישראל אהרוני, עומר מילר, אפרת ליכטנשטט ותמרה אהרוני.

== ספרים שערכה ==
* ספר הכרובית של עז תלם - הוצאה עצמית.
* הספר המתוק של אפרת ליכטנשטט ונטלי לוין - הוצאת כתר.
* תבשילי חמין של שבת של אסנת לסטר - הוצאה עצמית.

== קישורים חיצוניים ==

* בלוג האוכל [https://www.krutit.co.il/ קרוטית]
* 
* 
* [https://www.hashulchan.co.il/פותחים-שולחן-עם-רחלי-קרוט/ פותחים שולחן עם רחלי קרוט]", באתר על השולחן, 23 באוגוסט 2017
* 
* 

קטגוריה:בלוגרי אוכל ישראלים
קטגוריה:בלוגריות אוכל ישראליות
קטגוריה:יזמות ישראליות
קטגוריה:יזמים ישראלים
קטגוריה:ראשון לציון: אישים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרי אורט מלטון (בת ים)
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1980
קטגוריה:ישראלים שנולדו ב-1980
פאולו ביזי

פאולו ביזי (באנגלית: Paolo Bisi; נולד ב-27 בספטמבר 1964) הוא קומיקסאי איטלקי, הידוע בעיקר בזכות עבודתו בסדרות "מיסטר לא", "זאגור" ו"לזרוס לד".

== ביוגרפיה ==
פאולו ביזי נולד ב-27 בספטמבר 1964 בפיאצ'נצה שבאיטליה.

הוא זכה בתחרות האיטלקית הלאומית בשם "פיירלמביקי" (Pierlambichi) לאמן הקומיקס הצעיר בפראטו, בשנת 1981. לאחר קבלת התואר במכון לאמנות בפארמה, עבד בין השנים 1987–1993 כאמן סטוריבורד ופריסה, כמו גם מאייר עבור ספרי ילדים, עבור לקוחות רבים במילאנו.

הוא חזר לקומיקס בשנת 1992, עם "La Casa dei Fantasmi", סיפור שיצר עם הסופר מרצ'לו טונינלי, שפורסם ב"דארק מגזין". לאחר מכן עבד עם הסופר אדה קפונה על "רקוויאם" ושני סיפורי "לזרוס לד".

בשנת 1996 הצטרף ביזי לצוות הקבוע של הוצאת סרג'ו בונלי, וצייר את הסדרות "מיסטר לא" ו"זאגור". הוא גם עשה סדרה בת שלושה חלקים, "מנסון" עם סדריק רסאט עבור המו"ל הצרפתי גלנט, על הרוצח הסדרתי צ'ארלס מנסון (2008-2010).

== קישורים חיצוניים ==
* 

==הערות שוליים==

קטגוריה:קומיקסאים איטלקים
קטגוריה:איטלקים שנולדו ב-1964
זיוית דוידוביץ

זיוית דוידוביץ (נולדה ב-19 בדצמבר 1966) היא אשת תקשורת וניהול ישראלית. בשנת 2019 הייתה דוידוביץ המפיקה הראשית של אירוויזיון 2019, בעברה שימשה כסמנכ"לית תוכן והפקה של ערוץ עשר ורשת 13.

== ביוגרפיה ==
נולדה בשם זיוית הראלי בסינגפור. כאשר הייתה בת שנה, עלתה לישראל עם שני הוריה. היא גדלה בתל אביב ולמדה בבתי הספר "ארזים" ו"אליאנס". בגיל 15 עברה עם משפחתה לסיאטל ארצות הברית. כשחזרה לישראל סיימה את לימודיה בתיכון ליידי דייוויס. דוידוביץ שירתה במודיעין חיל האוויר.

עם סיום שירותה הצבאי בשנת 1986 דוידוביץ החלה את לימודיה האקדמיים באוניברסיטת תל אביב בחוג לקולנוע וטלוויזיה, ב-1988 נישאה לד"ר משה דוידוביץ, ועברה להתגורר עימו בארצות הברית. דוידוביץ סיימה את התואר הראשון בארצות הברית, והחלה את לימודי התואר השני ב-Emerson college בבוסטון שאותם סיימה בשנת 1992.

באוגוסט 1992 החלה לעבוד בערוץ 6 בתחנת הטלוויזיה wtvr של CBS בריצ'מונד (וירג'יניה). דוידוביץ התחילה כצלמת אולפן ומשם המשיכה את דרכה ומונתה כמפיקת תוכנית הבוקר של סופי השבוע.

בפברואר 1994 נולדה בתה הבכורה ובשנה לאחר מכן, חזרה לישראל.

בין השנים 1995–2004 דוידוביץ עבדה באולפני הרצליה. שם התחילה כמפיקה בפועל של שידורים חיים. ב-1997 עלתה לראשונה בישראל תוכנית אירוח לילית "פרפר לילה" בהנחיית טל ברמן. דוידוביץ הייתה אחראית על פיתוח התוכנית שלקח כשנה ועל הפקתה אך לאחר התוכנית הרביעית העבירה את המושכות הלאה כיוון שיצאה לחופשת לידה ללידת בתה השנייה. ב-1998 עלתה לשידור הדרמה "משפחה וחצי" שנכתבה על ידי גלילה רון־פדר-עמית, וכן "סופי וטופי" ו"איפצ'י ודיפצ'י". ב-2000 דוידוביץ מונתה למפיקה הראשית באולפני הרצליה והייתה אחראית על פרויקטים רבים, ביניהם דרמות יומיות כגון: "אהבה מעבר לפינה" ששודרה בערוץ 2 על כל הפלטפורמות (רשת, קשת וטלעד), "ראש גדול", "הילדים מגבעת נפוליאון", "דוח אינטימי" ו"סקס ישראלי".

בין השנים 2004 ל-2018 עבדה דוידוביץ בערוץ 10. תחילה כמפיקה ראשית וב-2008 מונתה לסמנכ"לית הפקה. ב-2012 מונתה לסמנ"לית תוכן והפקה. כל תוכניות ערוץ 10 (מלבד תוכניות בהפקתה חברת החדשות) בין השנים 2004 עד 2018 היו תחת ניהולה, ובהן "הישרדות", "היפה והחנון", "הרווק", "לעוף על המיליון", "בייבי בום", "גיבורים", "החברים של נאור", "מעושרות", "המסע המופלא של אהרוני וגידי", "חברות", "בני ערובה", "אחת אפס אפס" ו"עושות חשבון".

שימשה המפיקה הראשית של אירוויזיון 2019 שהתקיים במאי 2019 בתל אביב.

דוידוביץ נשואה לד"ר משה דוידוביץ ולהם שלוש בנות.

==קישורים חיצוניים==

* 
* 
* 
* 
* 
* 

קטגוריה:אירוויזיון 2019
קטגוריה:בוגרות מכללת אמרסון
קטגוריה:בוגרי מכללת אמרסון
קטגוריה:בוגרות תיכון ליידי דייוויס (תל אביב)
קטגוריה:בוגרי תיכון ליידי דייוויס (תל אביב)
קטגוריה:נשות תקשורת ישראליות
קטגוריה:סגל ערוץ עשר
קטגוריה:סגל רשת
קטגוריה:ישראליות שנולדו ב-1966
קטגוריה:ישראלים שנולדו ב-1966
חולד יהודה

חולד יהודה (שם מדעי: Spalax judaei) הוא מין של חולד במשפחת החולדיים, החי באזור מרכז הרי יהודה. חולד זה, ביחד עם שלושה מינים אחרים של חולדים החיים בארץ ישראל מכונה חולד ארץ ישראלי.

לאחר זיהויו של חולד יהודה בשנת 2001, הביולוג, אביתר נבו תיעד דגימות בסביבה המקיפה את קיבוץ להב.<ref></ref> 

חולד יהודה יחד עם חולד גולני (ועל ידי מנגנון אחר, גם חולד עירום) נראים כחסינים לסרטן.<ref></ref>

== קישורים חיצוניים ==

== הערות שוליים ==

קטגוריה:חולדיים
קטגוריה:ארץ ישראל: חולדיים
קטגוריה:בעלי חיים שתוארו ב-2001
טיפות עיניים

מיכלי טיפות סטריליים לשימוש חד-פעמי, ללא חומר משמר
טיפות עיניים הן טיפות תמיסת מלח העשויות להכיל תרופות הניתנות במתן אוקולרי (עיני). בהתאם לסוג הטיפול הניתן, עשויות הטיפות לכלול סטרואידים, אנטיהיסטמינים, חוסמי בטא, נוגדי דלקת שאינם סטרואידים, אנטיביוטיקה וכו'. טיפות עיניים ללא תרופה משמשות לליחוח העין כתחליף לדמעות.

לטיפות עיניים יש פחות תופעות לוואי ממתן אוראלי (דרך הפה) וניתן להקטין סיכון לתופעות אלו באמצעות לחיצה על הפינה הפנימית של העין כדי למנוע כניסת התרופה לגוף.

עד להמצאת מכלי טיפות העיניים האישיים ובהמשך מכלים חד פעמיים לשימוש בודד, הוזלפו הטיפות באמצעות מזלף עיני, פיפטת זכוכית עם קצה גומי.
==סוגים==
טיפות עיניים שלא נכללות בהן תרופה, משמשות כתחליף לדמעות (דמעות מלאכותיות) ומשתמשים בהן אנשים שמרכיבים עדשות מגע, שסובלים מיובש בעיניים או הצופים במסך מחשב במשך שעות.

טיפות המכילות אנטיהיסטמינים או נוגדי דלקת שאינם סטרואידים (NSAIDs) משמשות לטיפול באלרגיות. טיפות אנטיביוטיות נרשמות לטיפול בדלקת הלחמית, כשזו חיידקית ולא נגיפית. דמעות מלאכותיות מסייעות בדילול האלרגן בעין.<ref></ref> לדלקת בקרנית מוזלפות טיפות אנטיביוטיות.
ישנן טיפות לטיפול בגלאוקומה המפחיתות את הלחץ התוך עיני.

רופאי עיניים משתמשים בטיפות המכילות אטרופין המרפה את השריר המכווץ את העין ובכך מרחיב את האישונים ומאפשר בדיקה מקיפה. השפעת טיפות אלו חולפת לאחר זמן קצר (עד מספר שעות) אך היא עשויה לגרום לסחרחורת ופוטופוביה.
גבר מזליף לעצמו טיפות עיניים

==חיי מדף==
אף על פי שבמרבית הבקבוקים נכללים חומרים משמרים כדי למנוע התפתחות זיהומים בתמיסה, ממליצים רופאי עיניים לא להשתמש בתמיסה לאחר 4 שבועות מפתיחת המיכל.<ref name="Shelf-life of Eye Drops"></ref>
במיכלים החד-פעמיים לא מוספים חומרים משמרים.

העין האנושית יכולה להכיל עד 25 מיקרו-ליטרים של נוזל, אך המיכלים המשווקים גדולים יותר כדי לאפשר שימוש נוח גם אם נשפכו מספר מנות.<ref></ref>

==סיכונים==
החומרים בטיפות ובהם בטיפות המכילות סטרואידים עשויים לגרום לצריבה בעין בדקות הראשונות לאחר השימוש. החומר המשמר בנזלקוניום כלוריד עשוי לגרום לאלרגיה חמורה.
תופעות הלוואי של חוסמי בטא כוללים לחץ דם נמוך, דופק נמוך, עייפות, קוצר נשימה ובמקרים נדירים חוסר ליבידו ודיכאון.

שימוש נכון בטיפות, כמו הזלפה לעין תוך השארות בשכיבה למשך מספר דקות ועצימה של העין לאחר ההזלפה, עשוי לצמצם את תופעות הלוואי.

==קישורים חיצוניים==

* ד"ר ענת רובינסון, ד"ר יואב נחום, [https://www.clalit.co.il/he/your_health/family/eyes/Pages/eye_drops.aspx טיפות עיניים: תופעות לוואי ושימוש נכון], שירותי בריאות כללית, 18 במאי 2020

==הערות שוליים==

קטגוריה:תרופות לרפואת עיניים
חולד כרמלי

חולד כרמלי (שם מדעי: Spalax carmeli) הוא מין של חולד במשפחת החולדיים, החי בצפון ישראל. חולד זה, ביחד עם שלושה מינים אחרים של חולדים החיים בארץ ישראל מכונה חולד ארץ ישראלי.

לאחר זיהויו של חולד יהודה בשנת 2001, הביולוג, אביתר נבו תיעד דגימות בסביבת יישוביי אפיק, כברי וציפורי.

== קישורים חיצוניים ==

קטגוריה:חולדיים
קטגוריה:ארץ ישראל: חולדיים
קטגוריה:בעלי חיים שתוארו ב-2001
דה גול (סרט)

דה גול (בצרפתית: De Gaulle) הוא סרט צרפתי בבימויו של גבריאל לה בומין, שיצא לאקרנים בבתי הקולנוע בצרפת ב-4 במרץ 2020. הסרט הופק בתקציב של 11.65 מיליון יורו.
== עלילה ==
איבון דה גול ובעלה בלונדון במהלך מלחמת העולם השנייה.
בחודש מאי 1940, שארל דה גול, מקודם לאחרונה לדרגת בריגדיר גנרל ומתעמת עם הצבא והמערכת הפוליטית של צרפת. הוא התנגד לתבוסתנותה של הממשלה בפני הנאצים, המגולמת בחלקה על ידי המרשל פיליפ פטן. לאחר שברח לבורדו עם כמה מחברי הממשלה, נסע שארל דה גול ללונדון לבקש את עזרתו של וינסטון צ'רצ'יל ולנסות להמשיך במאבק. מצידה, אשתו איבון חייבת לעזוב את הרכוש בקולומביי לס דו ליז. היא מוצאת את עצמה עם שלושת ילדיה בגלות מלאה ועליה להימלט מפני הגרמנים. היא עזבה ראשונה ללוארט, לקראנטק, לפני שעזבה את צרפת באונייה.

החיים קשים במיוחד עבור הצעירה במשפחה, אן, הסובלת מתסמונת דאון. מלונדון, הגנרל יעשה הכל כדי להניע את הכוחות החמושים של המחתרת הצרפתית. ב-18 ביוני 1940, הוא משגר שיחת רדיו על גלי ה-BBC.<ref></ref><ref name="leparisien1"></ref> למחרת הוא מוצא את משפחתו.

== שחקנים ודמויות ==

== הפקה ==
הפרויקט פותח בתחילה תחת הכותרת Libres. הצילומים התרשחו בטירת מילאר בברסט (פיניסטר) ובדנקרק (נור). הטנקים בסרט מגיעים ממוזיאון דה בלינדס בסאמור.<ref></ref>

== אנכרוניזם ==
כשדה גול יצא ללונדון בפעם הראשונה, הוא חצה האנגר בו אוחסנו מטוסים. באחד מהמטוסים הללו יש על הכנף את שלושת הפסים הלבנים האופייניים למטוסים שהשתתפו בנחיתה שהתרחשה כעבור 4 שנים. לכן מטוס זה אינו יכול להיות באותו האנגר ביוני 1940.
==קישורים חיצוניים==

==הערות שוליים==

קטגוריה:סרטים בצרפתית
קטגוריה:פריז בקולנוע
קטגוריה:לונדון בקולנוע
קטגוריה:סרטי דרמה צרפתיים
חולד גולני

חולד גולני (שם מדעי: Spalax golani) הוא מין של חולד במשפחת החולדיים, החי באזור רמת הגולן (עם תצפיות מתועדות בהר החרמון, בקוניטרה ובאלי-עד). חולד זה, ביחד עם שלושה מינים אחרים של חולדים החיים בארץ ישראל מכונה חולד ארץ ישראלי.

מין זה, יחד עם חולד יהודה ועל ידי מנגנון אחר, גם חולד עירום נראים כחסינים לסרטן.

== קישורים חיצוניים ==

== הערות שוליים ==

קטגוריה:חולדיים
קטגוריה:ארץ ישראל: חולדיים
קטגוריה:בעלי חיים שתוארו ב-2001
חולד גלילי

חולד גלילי (שם מדעי: Spalax galili) הוא מין של חולד במשפחת החולדיים, החי באזור הגליל העליון. חולד זה, ביחד עם שלושה מינים אחרים של חולדים החיים בארץ ישראל מכונה חולד ארץ ישראלי.

לאחר זיהויו של החולד הגלילי בשנת 2001, הביולוג, אביתר נבו תיעד דגימות בסביבה המקיפה את מושב כרם בן זמרה. החולד הגלילי הוא דוגמה לאורגניזם בעל כושר הסתגלות מצוין לתנאים תת-קרקעיים ולכן רוצף גנטית בשנת 2014.

== קישורים חיצוניים ==

== הערות שוליים ==

קטגוריה:חולדיים
קטגוריה:ארץ ישראל: חולדיים
קטגוריה:בעלי חיים שתוארו ב-2001
Crazy Kind of Love

Crazy Kind of Love (בעברית: סוג מטורף של אהבה) הוא סינגל שיווקי שהוקלט על ידי הזמרת-יוצרת האמריקאית תמר ברקסטון.<ref name=":0"></ref> השיר יצא לאור ב-20 במרץ 2020, על ידי חברת התקליטים אימאני רקורדס, כחלק מתוך True to the Game 2: Gena's Story.<ref name=":0" />

השיר הגיע למקום השני במצעד שירי ה-R&B למבוגרים.<ref></ref>

== רקע וכתיבה ==
כותבי השיר טרם נודעו, אך הוא הופק על ידי היטמקה, פול קבין וטאריק ביטס.<ref name=":0" /> השיר דוגם בתוכו קטעים וצלילים מתוך הלהיט הבינלאומי של ויטני יוסטון "Saving All My Love for You", שיצא לאור בשנת 1985, כחלק מתוך אלבום הבכורה שלה, Whitney Houston.<ref name=":0" /> השיר הוא שיר R&B.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.5 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-27 באפריל 2020, תוך שהועלה לערוץ היוטיוב של תמר ברקסטון.<ref name=":1"></ref> בקליפ ניתן לראות סצנות שלוקחות במקור מתוך "True to the Game 2".<ref name=":1" /> לאורכו של הקליפ, ניתן לראות את ברקסטון כשהיא מבצעת פעולות ותנועות שונות.<ref name=":1" />

נכון לאוגוסט 2020, מונה הצפיות של הקליפ עומד על למעלה מחצי מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|20 במרץ 2020
|הזרמת מוזיקה • הורדה דיגיטלית
|אימאני
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי תמר ברקסטון
קטגוריה:שירים באנגלית
Holiday (שיר של ליטל מיקס)

Holiday (בעברית: חג) הוא סינגל שהוקלט על ידי להקת הפופ הבריטית ליטל מיקס.<ref name=":0"></ref><ref name=":1"></ref> השיר יצא לאור ב-24 ביולי 2020, כסינגל מתוך אלבום אלבומה השישי של הלהקה Confetti,<ref name=":0" /><ref name=":1" /> על ידי חברת התקליטים תקליטי RCA UK.<ref name=":0" /><ref name=":1" /> השיר הוא הסינגל השני מתוך האלבום.<ref name=":0" /><ref name=":1" />

השיר הגיע למקום ה-15 במצעד הסינגלים הבריטי.<ref></ref>

== רקע וכתיבה ==
השיר נכתב על ידי ג'ייד ת'רוול, פרי אדוארדס, לי-אן פינוק, קמיל פרסל, פרנק נובל ולינוס נורדסטרום והופק על ידי קמיל פרסל וגולד-פינגרס, בדומה ל-"Break Up Song".<ref></ref><ref></ref> ב-31 ביולי 2020, נשלח השיר לרדיו להיטים עכשוויים שבאוסטרליה, על מנת לעזור בקידום שלו במדינה.<ref name=":2"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.<ref></ref>

== וידאו קליפ ==
קליפ המילים הרשמי של השיר הועלה לערוץ היוטיוב של ליטל מיקס ב-24 ביולי 2020, ביום צאתו כסינגל.<ref name=":3"></ref> הקליפ מציג בתוכו את מילותיו של השיר, תוך שניתן לראות בו גם את חברות הלהקה כשהן לבושות כמו בנות ים.<ref name=":3" /> קליפ המילים זכה להצלחה נאה כאשר צבר למעלה מ-4 מיליון צפיות.<ref name=":3" />

הקליפ הרשמי של השיר פורסם בסוף אוגוסט 2020, תוך שצבר למעלה מ-10 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!עולם
|24 ביולי 2020
|הזרמת מוזיקה • הורדה דיגיטלית
| rowspan="2" |רגילה
|תקליטי RCA UK
|<ref></ref>
|-
!אוסטרליה
|31 ביולי 2020
|רדיו להיטים עכשוויים
|סוני מיוזיק • תקליטי RCA UK
|<ref name=":2" />
|-
! rowspan="4" |עולם
|7 באוגוסט 2020
| rowspan="4" |סטרימינג • הורדה דיגיטלית
|רמיקס עם MNEK
| rowspan="4" |תקליטי RCA UK
|<ref></ref>
|-
|14 באוגוסט 2020
|רמיקס מאת פרנק ווקר
|<ref></ref>
|-
| rowspan="2" |31 באוגוסט 2020
|גרסה אקוסטית
|<ref></ref>
|-
|רמיקס מאת 220קיד
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ליטל מיקס
קטגוריה:שירים באנגלית
ז'ול פסקין

ז'ול פסקין (בבולגרית: Жул Паскин; 31 במרץ 1885, וידין, נסיכות בולגריה – 15 ביוני 1930, פריז, הרפובליקה הצרפתית השלישית) היה צייר יהודי מזרם האקספרסיוניזם אשר פעל באירופה ובארצות הברית, חבר באסכולת פריז. שם קץ לחייו בגיל 45.

==ביוגרפיה==
===ראשית הקריירה===
נולד כיוליוס מרדכי פנקס למשפחה יהודית אמידה. אביו מרקוס היה סוחר דגן, ואימו סופי לבית רוסוֹ היגרה לבולגריה מזמון. ב-1892 עברה משפחתו לבוקרשט. פנקס נשלח ללימודים בווינה ובהמשך בברלין ובמינכן. הוא הועסק כמאייר במספר מגזינים וחתם על איוריו באנגרמה פסקין. בשלהי 1905 עבר פסקין לפריז ונמנה עם חברי אסכולת פריז. במשך כמה שנים הוא נסע ברחבי אירופה עם חברו הצייר רודולף גרוסמן. בפריז הכיר את הציירת הרמינה דוד אשר הפכה לבת זוגו.

ב-1907 הציג תערוכת יחיד ראשונה שלו בברלין. עד ל-1914 צייר והציג פסקין בעיקר אקווארלים, הדפסים ואיורים. בפרוץ מלחמת העולם הראשונה עבר ללונדון ובהמשך עבר עם בת זוגו לארצות הברית.

===שיא הקריירה ואחריתו===
פסקין התגורר בארצות הברית בשנים 1914 - 1920, ויחד עם בת זוגו ביקר בניו יורק, בצ'ארלסטון (קרוליינה הדרומית), בניו אורלינס ובהמשך בקובה. לתקופה קצרה צייר בזרם הקוביזם. הוא הציג במספר תערוכות ציורים שכללו חיי רחוב ביישובים בהם ביקר. ב-1918 נישאו ז'ול פסקין והרמינה דוד. בני הזוג עברו לגור בניו-יורק ושם נמנו עם חוג מכריהם האמנים מקס ובר, אלפרד סטיגליץ ומוריס שטרן ב-1920 קיבל פסקין אזרחות אמריקאית. בשנה זו שב לפריז אל אהובתו האמנית-דוגמנית לוסי קרוהג, ונפרד מאשתו. והפך לאחת הדמויות הבולטות של חיי הבוהמה בעיר, תוך שהוא מאמץ הרגלי שתייה מופרזים. לצד לואי אילשמיוס תמונות של פסקין היו בסיס לאוסף של ויקטור גנץ.

היה חבר ושותף של הציירים, יצחק פרנקל פרנל, חיים סוטין, מישל קיקואן ועוד ציירים יהודים של אסכולת פריז.<ref></ref>

בהמשך, לקה בדיכאון קליני ובערב אחת מתערוכות היחיד שלו, 1930, שם קץ לחייו בתלייה בסטודיו שלו במונמארטר. אלפים מקרב קהיליית האמנים בפריז ליוו את ארונו לקבורה בבית הקברות סן קוון בפריז. שנה מאוחר יותר הועברו עצמותיו לקבורה בבית הקברות מונפרנאס.

==קישורים חיצוניים==

* 
* 
* 

==הערות שוליים==

קטגוריה:ציירים יהודים
קטגוריה:ציירים צרפתים
קטגוריה:ציירים אימפרסיוניסטים אמריקאים
קטגוריה:מתאבדים: אמנים
קטגוריה:יהודים בולגרים
קטגוריה:אמריקאים שנולדו ב-1885
קטגוריה:אמריקאים שנפטרו ב-1930
קטגוריה:צרפתים שנולדו ב-1885
ג'אנלואיג'י בונלי

ג'ובאני לואיג'י בונלי (באיטלקית: Giovanni Luigi Bonelli; ה-22 בדצמבר 1908 במילאנו - 12 בינואר 2001 באלסנדריה) היה סופר ומוציא לאור של קומיקס איטלקי, שזכור בעיקר כיוצרו של טקס וילר בשנת 1948, יחד עם האמן אורליו גלפפיני.

== קריירה ==
בונלי ייסד את "Casa Audace Editrice" בשנת 1940, אשר לימים נודע בשם "הוצאת סרג'ו בונלי".

ב-1948 הוא יצר את אוקיו קופו וטקס וילר (שניהם צוירו על ידי גלפפיני). טקס וילר הוא בין הדמויות הפופולריות ביותר של הקומיקס האיטלקי, עם תרגומים לשפות רבות ברחבי העולם.

הוא כתב כמה פרקים מוקדמים של זאגור (גליונות מס 6 – 10, 13 – 14). בונלי נשאר לפקח על הפקת הקומיקס של טקס עד מותו. בנו סרג'יו בונלי (1932–2011) היה גם סופר קומיקס, וכן הוציא לאור קומיקס.

== קישורים חיצוניים ==

* [https://web.archive.org/web/20060604184255/http://www-en.sergiobonellieditore.it/tex/servizi/autori.html ביוגרפיה קצרה של ג'יאן לואיג'י בונלי]

קטגוריה:מו"לים איטלקים
קטגוריה:קומיקסאים איטלקים
קטגוריה:איטלקים שנולדו ב-1908
קטגוריה:איטלקים שנפטרו ב-2001